Üliõpilaste Selts Raimla

Üliõpilaste Selts Raimla (lühend ÜS Raimla) on eesti soost meesüliõpilaste organisatsioon. Sümboolika Raimla lipp Lipuvärvid on helesinine ja valge. Lipu tagaküljel on embleem värvides helesinine-valge-kuldkollane. Lipu külgserv on kuldkollaste narmastega, vardale on seotud kahe tutiga kuldkollane nöör. Kanga mõõdud on suhtega 2:3. Embleem Raimla embleem (lipul) on värvides helesinine-valge-kuldkollane. Lint ja särp on värvides helesinine ja valge. Sõrmus Sõrmusel on kujutatud Raimla embleem. Tekkel Tekkel on helesinine, äär valge ja nokk must. Mütsi peal on kuldkollasega kujutatud rosett. Ajalugu 22. septembril 1922 asutati Raimla peamiselt EÜS Ühendusest lahkunud 16 meesüliõpilase poolt. 1935 liitus seltsiga in corpore Üliõpilaste Ühing Valgma, mis tegutses Tallinna Tehnikumi juures. 1936 registreeriti Raimla Tallinnas. 1939 osteti oma maja Tartus Veski tn 42. 1940 suleti Raimla okupatsioonivõimude poolt. Sulgemise seisuga oli Raimlal 361 liiget peaaegu kõikidelt Tartu Ülikooli ja Tallinna Tehnikaülikooli erialadelt. Raimla paistis silma oma suurima suhtarvu poolest ülikooli õppejõudude ning teaduskraadide omanike osas. Pärast Eestist lahkumist hakkasid läände jõudnud liikmed koonduma paljudes maades. Koondised on olnud Rootsis, Kanadas, USAs ja Austraalias. 1962 sõlmiti sõprusleping Helsingi Ülikooli Satakuntalaisen Osakunnaga. Välisliikmeid on kokku olnud 160. Raimla taastati Tartus 4. septembril 1989. Raimla osalusel taasasutatakse 5. veebruaril 1996. Üliõpilasseltside Liit. Teosed Omariikluse süvendamisel: Ü.S. Raimla koguteos. Toimetajad: Jüri Parijõgi jt. Tartu: Raimla, 1938 Omariikluse taustal: üliõpilasselts Raimla koguteos. Uppsala: Üliõpilasselts Raimla, 1955 Üliõpilasselts Raimla 1922-1972. Uppsala: ÜS Raimla kirjastus, 1972 ÜS Raimla 1922-1997: juubelikogumik. Tartu, 1997 Alates 1952 antakse välja ajakirja Raimla Side. Liikmeskond Auvilistlased Johannes Aarik Aleksander Elango Gert Hirsch Veikko Kauppila Jaak Kiviloog Arnold Kivimäe Antti Kotiranta Georg Kotka Jaan Kõrgesaar Ilmar Laan Ilmar Merits Artur Mägi Sulev Nurmiste Enn Nõu Joosep Nõu Karl-Olev Nõu Valdar Parve Rudolf Peets Ilmar Pihlak Enn Püttsepp Elmar Rõigas Richard Räägo Paul Teder Ants Vihmand Richard Võlli Tuntud vilistlasi Siegfried Aaslava (1899–1957), usuteadlane, TÜ dotsent, dekaan Karl Aben (1896–1976), keeleteadlane Villem Alttoa (1898–1975), kirjandusteadlane, TÜ professor Hans Alver (1887–1942), Haapsalu linnapea Ado Anderkopp (1894–1941), poliitik, sõja-, kohtu- ja siseminister Juhan Aul (1897–1994), antropoloog, TÜ professor Jüri Haldre (1896–1949), radioloog, TÜ professor Hermann Jaakson (1891–1964), matemaatik, TÜ professor Johannes Kaarde (1896–1976), veterinaariateadlane, TÜ ja EPA professor Tõnis Kalbus (1880–1942), poliitik, kohtu- ja siseminister Peeter Kann (1883–1943), riigikohtunik Jakob Kents (1883–1982), geograaf, TÜ õppejõud Richard Kleis (1896–1982), klassikaline filoloog, TÜ õppejõud, entsüklopedist Paul Kogerman (1891–1951), keemik, TTÜ/TPI professor, rektor, haridusminister Eduard Laaman (1888–1941), ajakirjanik, ühiskonnategelane Ferdinand Laja (1889–1956), veterinaariateadlane, TÜ professor, TA akadeemik Robert Livländer (1903–1944), TTÜ astronoomia ja geodeesia professor, rektor Hans Madissoon (1887–1956), lastearst, TÜ professor August Muuga (1902–1992), veterinaariateadlane, EPA professor Hans Männik (1893–1941), kirjastusühisuses "Loodus" asutaja ja omanik Jüri Parijõgi (1892–1941), kirjanik, pedagoog Juhan Püttsepp (1898–1975), maalikunstnik, pedagoog, professori kt Valter Rand (1914–1994), tehnikateadlane, New Yorgi linnaülikooli professor Ernst Raudam (1915–1992), neurokirurg, TÜ professor Vassil Ridala (1906–1985), veterinaariateadlane, TÜ ja EPA professor Heinrich Riikoja (1891–1988), zooloog, TÜ professor, rektor Vladimir Roopere (1898–1942), poliitik, kohtu- ja siseminister Ants Roos (1885–1962), pedagoog, koolijuht Jaan Rumma (1887–1926), geograaf, koguteose "Eesti" üldjuht Ilo Sibul (1908–1979), füsioloog-biokeemik, professor, TA korrespondentliige Aleksander Siimon (1900–1970), puuviljandusteadlane, sordiaretaja Aristarch Sinkel (1912–1988), kirjanik Herman Soone (1909–1992), Rahvuskogu ja Riigivolikogu sekretär Jüri Soontak (1901–1941), poliitik, Pärnu maavanem Gustav Sule (1910–1942), kergejõustiklane, EMi hõbe- ja pronksmedalist odaviskes Martin Taevere (1879–1939), riigikohtunik, maalikunstnik Voldemar Tippel (1907–1995), Tartu linnaarhitekt, Tallinna peaarhitekt Valev Uibopuu (1913–1997), kirjanik, keeleteadlane August Vaga (1893–1960), botaanik, TÜ professor, TA akadeemik Elmar Vau (1903–1968), veterinaariateadlane, TÜ ja EPA professor Aleksander Veiderma (1888–1972), haridusminister, koolijuht Mihkel Veiderma (1929–2018), keemik, TTÜ professor, TA akadeemik Edgar Velbri (1902–1977), arhitekt, kunstiinstituudi dotsent Eduard Viirok (1903–1937), dendroloog Juhan Vilms (1893–1952), naha- ja suguhaiguste arst, poliitik Endel Vint (1907–1983), majandusteadlane, professor August Volberg (1896–1983), arhitekt, TTÜ professori kt Voldemar Üprus (1902–1956), neurokirurg Vaata ka Kategooria: Üliõpilaste Selts Raimla liikmed. Viited Välislingid ÜS Raimla koduleht